16.1.2020 , 12:00 - 13:00 , Fyrirlestrasalur Þjóðminjasafns Íslands Hertta Kiiski er finnskur myndlistarmaður , sem vinnur með ljósmyndir , hreyfimyndir , hluti , rými , auk þess að vinna gjarnan með dýrum og dætrum sínum . Verk hennar snerta á ást , samkennd og sambandinu á milli mannfólksins og náttúrunnar . Hún er með MFA gráðu frá Finnish Academy of Fine Arts ( 2015 ) og BA gráðu frá Turku Arts Academy ( 2012 ) . Verk hennar hafa verið sýnd í galleríum og söfnum í Finnlandi og á alþjóðlegum vettvangi – ásamt yfirlitssýningu yfir feril hennar í Finnish Museum of Photography árið 2019 . Hún er þátttakandi í Ljósmyndahátíð Íslands með sýningunni Þöglu vori í Hafnarborg . Önnur bók hennar , I Was an Apple and I Got Peeled – but It Was a Good Thing , var gefin út árið 2016 af þýska bókaútgefandanum Kehrer Verlag . Hún er einnig formaður stjórnar listamannarekna rýmisins Titanik í Turku í Finnlandi .